EELNÕU
NARVA LINNAVALITSUS

MÄÄRUS

Haridusliku erivajadusega õpilastele haridusasutustesse invatransporditeenuse osutamise kord Narva linnas

Määrus kehtestatakse põhikooli- ja gümnaasiumiseaduse § 49 lõike 3 ja Eesti Vabariigi haridusseaduse § 7 lõike 2 punkti 8 ja § 33 lõike 4 alusel.

§ 1. Üldsätted

(1) Käesolev kord reguleerib invatransporditeenuse (edaspidi teenus) osutamist haridusliku erivajadusega õpilastele (edaspidi õpilane), kelle elukohaks on Eesti rahvastikuregistri andmetel Narva linn ning kes õpivad väljaspool Narvat asuvas koolis.
(2) Teenuse osutamine rahastatakse Narva linnaeelarvest.
(3) Teenuse korraldamist ja selleks otstarbeks eraldatud vahendite arvestust teostab Narva linna Sotsiaalabiamet (edaspidi Sotsiaalabiamet). 
§ 2. Teenuse taotlemine
(1) Teenust võivad taotleda need õpilased või nende seaduslikud esindajad, kes Narva linna nõustamiskomisjoni (edaspidi nõustamiskomisjon) soovitusel asuvad õppima väljaspool Narvat asuvasse kooli ning kes psüühika-, liikumis- või liitpuue tõttu ei saa kasutada ühistransporti.
(2) Teenuse taotlemiseks esitab õpilane või tema seaduslik esindaja Sotsiaalabiametile vormikohase taotluse (Lisa 1) teenuse esmakordsel taotlemisel jooksval õppeaastal. Juhul, kui taotluse esitamise ajal puuduvad õpilase kohta andmed Eesti Hariduse Infosüsteemis (EHIS), siis peab õpilane või tema seaduslik esindaja esitama kooli poolt väljastatud tõendi õpilase kooli arvamise kohta.
§ 3. Teenuse korraldamine ja kontroll

(1)   Teenuse mahu planeerimiseks esitab nõustamiskomisjon Sotsiaalabiametile andmeid

väljaspool Narvat õppima asuvate haridusliku erivajadusega õpilaste kohta kahe nädala jooksul otsuse tegemise päevast.
(2) Teenuse osutamist korraldab Sotsiaalabiamet oma hallatava asutuse kaudu. 
(3) Teenuse osutamine toimub Sotsiaalabiameti direktori poolt kinnitatud graafiku alusel.
(4)   Juhul, kui õpilane ei vaja enam teenust, on õpilane või tema seaduslik esindaja kohustatud teatama sellest kirjalikult Sotsiaalabiametile kahe nädala jooksul arvates teenuse vajaduse äralangemisest.

§ 4. Otsuse tegemine ja vaidlustamine
(1) Otsust teenuse osutamise või sellest keeldumise kohta võtab vastu Sotsiaalabiameti direktor.

(2) Otsus peab olema põhjendatud ning tuginema seadustele ja muudele õigusaktidele.

(3) Teenuse osutamisest keeldumise otsus tehakse isikule teatavaks kirjalikus vormis           10 tööpäeva jooksul, arvates otsuse tegemise päevast.

(4) Otsusega mittenõustumisel on taotlejal õigus esitada vaie ja kaebuse seaduses sätestatud korras.

§ 5. Rakendussätted

(1) Tunnistada kehtetuks Narva Linnavalitsuse 05.09.2012 määrus nr 818 „Puuetega lastele haridusasutustesse invatransporditeenuse osutamise kord Narva linnas“.

(2) Kinnitada taotluse vorm vastavalt Lisa 1.
(3) Määrus jõustub seadusega sätestatud korras.
       Eduard East 







       Linnapea                                                                        
          Ants Liimets 

                                                                                                       Linnasekretär

Narva Linnavalitsuse määruse

 „Haridusliku erivajadusega õpilastele haridusasutustesse invatransporditeenuse osutamise kord Narva linnas“

Lisa 1

Invatransporditeenuse taotlus

Õpilase nimi_______________________________Isikukood____________________

Elukoht_______________________________________________

Hariduslik erivajadus____________________________________________________________
Õpilase seadusliku esindaja nimi___________________________________________________
Isikukood____________________________Elukoht ___________________________________

Põhjus, miks õpilane ei saa kasutada ühistransporti: 

__________________________________________________________________________________________________________________________________________________________
Palun osutada minule/minu lapsele invatransporditeenust _______________  õppeaastal. 
Kooli nimi ja asukoht:
__________________________________________________________________________________________________________________________________________________________
Kinnitan taotluses esitatud andmete õigsust. Annan nõusolekut minu isiklike andmete töötlemiseks.  

Allkiri___________________________       Kuupäev____________________________
Õiend 

Narva Linnavalitsuse  määruse  „Haridusliku erivajadusega õpilastele haridusasutustesse invatransporditeenuse osutamise kord Narva linnas“ eelnõu juurde

Põhikooli- ja gümnaasiumiseaduse § 49 lõike 3 kohaselt kui elukohajärgses koolis ei ole võimalik korraldada õpet tulenevalt õpilase hariduslikust erivajadusest, on õpilase elukohajärgne linn kohustatud koostöös teiste koolide ja kooli pidajatega tagama õpilasele hariduse omandamise võimalused nõustamiskomisjoni soovituste kohaselt. Kui õpilane asub nõustamiskomisjoni soovitusel õppima väljaspool elukohajärgse linna haldusterritooriumi asuvasse kooli, on elukohajärgne linn kohustatud korraldama transpordi või hüvitama õpilase sõidukulud. 
05.09.2012.a oli Narva Linnavalitsuse poolt kinnitatud määrus nr 818 „Puuetega lastele haridusasutustesse invatransporditeenuse osutamise kord Narva linnas“, mis reguleerib antud hetkel invatransporditeenuse osutamist puuetega lastele, kelle elukohaks on Eesti rahvastikuregistri andmetel Narva linn ning kes õpivad väljaspool Narvat asuvas koolis. 

Ülalmainitud määrus vajab käesoleval hetkel olulist muutmist ja täiendamist, mis võimaldab invatransporditeenuse osutamist täpsemalt reguleerida. Seetõttu tuleb Narva Linnavalitsuse 05.09.2012 määruse nr 818 kehtetuks tunnistada ja anda uut määrust „Haridusliku erivajadusega õpilastele haridusasutustesse invatransporditeenuse osutamise kord Narva linnas”.
Uue määrusega täpsustatakse, et invatransporditeenust osutatakse haridusliku erivajadusega õpilastele, varem oli puuetega lastele. Uue korra kohaselt andmed haridusliku erivajadusega õpilase kohta kontrollitakse Eesti Hariduse Infosüsteemi (EHIS) kaudu. Samuti juhul, kui taotluse esitamise ajal puuduvad õpilase kohta andmed EHIS-s, siis peab õpilane või tema seaduslik esindaja esitama kooli poolt väljastatud tõendi õpilase kooli arvamise kohta.
Samuti kehtiva korra alusel teenuse osutaja valimiseks korraldab Sotsiaalabiamet avaliku konkursi, mille käigus sobivaima pakkumise teinud pakkujaga sõlmitakse teenuse korraldamise leping üheks õppeaastaks. Uue korra kohaselt teenuse osutamist korraldab Sotsiaalabiamet oma hallatava asutuse kaudu. Uue määrusega kinnitatakse ka uus taotluse vorm.
Vastavalt põhikooli- ja gümnaasiumi seadusele transpordi korraldamine väljaspool elukohta õppivatele lastele toimub linnavalitsuse kehtestatud korras.

Arvestades ülaltoodud taotleb Narva linna Sotsiaalabiamet Narva Linnavolikogu 05.09.2012.a. määruse nr 818 kehtetuks tunnistamist ning uue määruse „Haridusliku erivajadusega õpilastele haridusasutustesse invatransporditeenuse osutamise kord Narva linnas“ kehtestamist.

